A Bizottság 3447/90/EGK rendelete

(1990. november 28.)

a juh- és kecskehús magánraktározási támogatására vonatkozó különleges feltételekről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a juh- és kecskehús piacának közös szervezéséről szóló, 1989. szeptember 25-i 3013/89/EGK tanácsi rendeletre [1] és különösen annak 7. cikke (5) bekezdésére,

mivel a juhhús magánraktározási támogatását illetően a juhhús és a kecskehús magánraktározási támogatására vonatkozó részletes szabályok megállapításáról szóló, 1990. november 27-i 3446/90/EGK bizottsági rendelet [2] az irányadó; mivel e rendelkezések kiegészítésre vagy módosításra szorulnak,

mivel a 2644/80/EGK tanácsi rendelet [3] 3. cikke úgy rendelkezik, hogy amennyiben a piaci helyzet úgy kívánja, a tárolási időszak lerövidíthető vagy meghosszabbítható; mivel ennek megfelelően szükséges, hogy az egy bizonyos tárolási időszakra megítélt támogatás összegén felül, a tárolási időszak meghosszabbításának vagy lerövidítésének arányában az összeg kiegészítését vagy csökkentését szintén rögzítsék;

mivel az előre látható piaci viszonyok három és hét hónap közötti rugalmas tárolási időszak biztosítását teszik szükségessé;

mivel a pályázatok jogszerűségének biztosítása érdekében szükséges a legkisebb tárolható mennyiség meghatározása;

mivel a magánraktározással járó kötelezettségek teljesítése érdekében tonnánként 120 ECU összegű biztosíték megállapítása látszik indokoltnak;

mivel az e rendeletben előírt intézkedések összhangban vannak a Juh és Kecskehúspiaci Irányítóbizottság véleményével,

ELFOGADTA EZT A RENDELETET:

1. cikk

A 3446/90/EGK rendeletet e rendelet rendelkezéseitől függően kell alkalmazni.

2. cikk

(1) A magánraktározási támogatásra irányuló kérelmeket a mellékletben felsorolt intervenciós ügynökségekhez kell benyújtani.

(2) A pályázati eljárás keretében megpályázható tárolási időszak három hónap. A tárolási időszak tényleges hosszát azonban a tárolást végző jelöli ki. A tárolási időszak minimálisan három, maximálisan hét hónap lehet. Amennyiben a tárolási időszak meghaladja a három hónapot, a támogatás összegét tonnánkénti napi 1,2 ECU hozzájárulással kell növelni.

3. cikk

A legkisebb tárolható mennyiség szerződésenként négy tonna csontos hús.

4. cikk

A biztosíték összege tonnánként 120 ECU.

5. cikk

Ez a rendelet 1990. december 1-jén lép hatályba.

Ezt a rendeletet ettől az időponttól kezdődő magánraktározásra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. november 28-án.

a Bizottság részéről

Ray Mac Sharry

a Bizottság tagja

[1] HL L 289., 1989.10.7., 1. o.

[2] HL L 333., 1990.11.30., 39. o.

[3] HL L 275., 1980.10.18., 8. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO

Direcciones de los organismos de intervenciónInterventionsorganernes adresserAnschriften der InterventionsstellenΔιευθύνσεις των οργανισμών παρεμβάσεωςAddresses of the intervention agenciesAdresses des organismes d'interventionIndirizzi degli organismi d'interventoAdressen van de interventiebureausEndereços dos organismos de intervenção

Office belge de l'économie et de l'agriculture rue de Trèves 82 1040 Bruxelles | Belgische Dienst voor Bedrijfsleven en Landbouw Trierstraat 82 1040 Brussel |

Tél. 02/230 17 40, télex 24076 OBEA BRU B |

|

DANMARK: | EF-Direktoratet Frederiksborggade 18 DK-1360 København K Tlf. 01 92 70 00, telex 151 37 DK |

BUNDESREPUBLIK DEUTSCHLAND: | Bundesanstalt für landwirtschaftliche Marktordnung (BALM) Geschäftsbereich 3 (Fleisch und Fleischerzeugnisse) Postfach 180 107 – Adickesallee 40 D-6000 Frankfurt am Main 18 Tel. (06 9) 1 56 40 App. 713, Telex 04 11 56 |

ΕΛΛΑΔΑ: | Διεύθυνση Διαχείρισης Αγορών Γεωργικών Προϊόντων (ΔΙ.Δ.Α.ΓΕ.Π), Αχαρνών 241, Αθήνα |

ESPAÑA: | Servicio nacional de productos agrarios (SENPA) c/Beneficencia 8 28003 Madrid Tel. 222 29 61 Télex 23427 SENPA E |

FRANCE: | OFIVAL Tour Montparnasse 33, avenue du Maine 75755 Paris Cedex 15 Tél. 45 38 84 00, télex 26 06 43 |

IRELAND: | Department of Agriculture and Food Agriculture House Kildare Street Dublin 2 Tel. (01) 78 90 11, mellék: 33 32 Telex 4280 és 5118 |

ITALIA: | Azienda di Stato per gli interventi nel mercato agricolo (AIMA) via Palestro 81 I-00100 Roma Tel. 49 57 283 – 49 59 261 Telex 61 30 03 |

NEDERLAND: | Voedselvoorzienings In- en Verkoopbureau Ministerie van Landbouw, Natuurbeheer en Visserij Postbus 960 6430 AZ Hoensbroek Tel. (045) 23 83 83 Telex 56396 |

PORTUGAL: | INGA Instituto Nacional de Intervenção e Garantia Agrícola Rua Camilo Castelo Branco, 45 P-1000 Lisboa |

UNITED KINGDOM: | Intervention Board for Agricultural Produce Fountain House 2 Queens Walk Reading RG1 7QW Berkshire Tel. (0734) 58 36 26 Telex 848 302 |

--------------------------------------------------